– Я дапускаю, што з-за пэўных фінансавых праблем можна не паспець адрамантаваць 1-2 камбайны, – гаворыць кіраўнік райсельгасхарчу Генадзій Баляслававіч Хоміч. – Аднак калі амаль уся тэхніка стаіць на мехдвары ў паўразабраным стане – гэта перабор. З такімі тэмпамі, пакуль вы выйдзеце ў поле, то ўбіраць ужо не будзе чаго. Так працаваць нельга! Усе выяўленыя недахопы павінны быць аператыўна выпраўлены да пачатку жніва, і я гэта пракантралюю асабіста.